VAKT: Politiet rykket ut med store mannskaper etter at fire skudd ble avfyrt mot pub og restaurant Calles Mat & Vinhus i Oslo i går. Foto: Hallgeir Vågenens, VG

Pubskytingen i Oslo: Politiet undersøker konkrete personer

Politiet jakter mannen som skjøt fra en svart Jeep Wrangler mot puben Calle's Mat og Vinhus i «konkrete miljøer.

Oppdatert 17. desember 2016

Artikkelen er over tre år gammel

– Vi gjør undersøkelser mot konkrete miljøer og personer, uten at jeg kan gå inn på hvilke disse er, sier Thomas Enger, operasjonsleder ved Kriminalvakten i Oslo politidistrikt, til VG.

Les også: Emil (35) la seg på hjul etter gjerningsmannen







Det var klokken 17.40 i går at det ble skutt mot Calle's Mat og Vinhus i Hausmannsgate i Oslo sentrum, ikke langt fra Grünerløkka. Skuddene ble avført fra en stjålet svart Jeep Wrangler, som senket farten i det den nærmet seg puben og kjørte raskt avgårde etterpå.

Ingen ble skadet i skytingen. Gjerningsmannen fortsatte til fots etter å ha dumpet bilen.

– Vi har avhørt et tosifret antall vitner og kriminalteknikere jobbet på stedet frem til rett før midnatt. Det gjøres videre undersøkelser med bilen som ble funnet forlatt i Østre Elvebakke, sier Enger, som opplyser at politiet foreløpig ikke har sikret noe skytevåpen i saken.

– Vi betrakter skytingen som målrettet i den forstand at det ikke var tilfeldig skyting i gatene. Allmennheten har ikke noe å frykte, sier Enger.

Minst fire kulehull var synlige i pubens glassvindu med skiltet som sa «Calle liker alle».

Publisert: 17.12.16 kl. 11:14 Oppdatert: 17.12.16 kl. 12:34

Les også

Mer om Krim Oslo Skyting